**«I Walk the Line»** *(հայ.՝ «Ձգտում եմ կատարյալ լինել», «Չեմ անցնում սահմանը», բառացիորեն՝ «Գնում եմ գծով»)*, ամերիկացի քանթրի երաժիշտ Ջոնի Քեշի երգը, որը ձայնագրվել է և թողարկվել 1956 թվականին։ Քեշի՝ երաժշտական բնագավառում ուշադրության արժանանալու մի քանի փորձից հետո «I Walk the Line» երգը դարձել է հայտնություն նրա կարիերայում՝ զբաղեցնելով *Billboard Hot Country Songs* հիթ-շքերթի առաջին հորիզոնականը։ Սինգլը մնացել է հիթ-շքերթում 43 շաբաթ և վաճառվել ավելի քան 2 մլն օրինակով։

Պատմություն
-----------

Առաջին անգամ երգը կատարվել է Մարշալ Գրանտի և Լյութեր Պերկինսի՝ երկու ավտոմեխանիկների հետ, որոնց հետ Քեշին ծանոթացրել է իր եղբայրը ՌՕՈւ-ից հեռանալուց հետո։ Այդ ժամանակ Քեշն ու նրա կինը՝ Վիվիանը, ապրում էին Մեմֆիսում։ Ջոնին դարձել է խմբի առաջատար կատարողը և լոբբինգ արել խմբի՝ Sun Records-ից Սեմ Ֆիլիպսի հովանու տակ անցնելու համար։ 1955 թվականին երաժիշտներն սկսել են ձայնագրել երգեր այդ լեյբլում։

Իր երաժշտական կարիերայի ընթացքում Քեշը երգը վերաձայնագրել է չորս անգամ՝ 1964 թվականին՝ «I Walk the Line» ալբոմի համար, 1969 թվականին՝ «At San Quentin», 1970 թվականին՝ «I Walk The Line»-ի համար և 1988 թվականին՝ «Classic Cash: Hall of Fame Series» ալբոմի համար։

2004 թվականին *Rolling Stone* ամսագիրը երգն ընդգրկել է իր «Բոլոր ժամանակների 500 մեծագույն երգերի» ցանկի 30-րդ հորիզոնականում։

2014 թվականին *Rolling Stone* ամսագիրը երգն ընդգրկել է իր *«Բոլոր ժամանակների 25 լավագույն քանթրի երգերը» ցանկի առաջին հորիզոնականում՝ նշելով․ «Այն ժամանակ, երբ «քանթրի էնդ վեսթերնը» երկրորդական ժանր էր, Քեշը ներխուժել էր փոփ-չարթերի առաջին քսանյակ։ Այդ պահից ի վեր ոչ ոք չէր կասկածում Քեշի ձայնի ուժին և լավ քանթրի երգի համընդհանուր գրավչությանը»։*

Տեքստ և երաժշտություն
---------------------

Քեշի երգերի մեծ մասի նման «I Walk the Line» երգի մեղեդին պարզ է։ Երգիչը փորձում է ունկնդիրների ուշադրությունը կենտրոնացնել ավելի շատ տեքստի վրա, քան երաժշտական բաղադրիչի վրա։

Մեղեդու հիմքը «բում-չիկա-բում» կամ «բեռնատար գնացք» ռիթմն է, որը լայնորեն տարածված է Քեշի շատ երգերում։ Երգի օրիգինալ տարբերակում հինգ տների միջև կա յուրահատուկ երաժշտական անցում․ Քեշը նոր նոտա է երգում հերթական տան սկսվելուց առաջ։ Վերջին տունը կրկնություն է առաջինից, որը կատարողը երգում է մի ամբողջ օկտավա ավելի ցածր, քան առաջինը։ Քեշի խոսքով՝ իրեն շատ է դուր եկել փոքր թմբուկի ձայնը, սակայն այդ ժամանակ հարվածային գործիքները չեն օգտագործվել քանթրի երաժշտության մեջ։ Այդ ժամանակ քեշը մի կտոր թուղթ է դրել իր կիթառի և կիթառի լարերի միջև ու այդպիսով ստեղծել է իր ուրույն «փոքր թմբուկը»։

Քեշը և նրա խումբը նստած են եղել ֆրոնտմենի տան հետևի բակում, նա բառեր է ընտրել երգի համար, որում ցանկանում էր արտահայտել. «Ես պատրաստվում եմ հավատարիմ մնալ նրանց, ովքեր հավատում են ինձ և ինձ հետ հույսեր են կապում, իմ և Աստծու առաջ։ Նման հետևալին՝ ես դեռ հավատարիմ եմ իմ սկզբունքներին կամ «փորձում եմ անթերի լինել»։ «Տեքստը ծնվել է իմ գլխում այնքան արագ, որ ես միայն հասցնում էի գրի առնել,— հիշում է Ջոնին,— 20 րոպե անց երգը ավարտին հասցվեց»։

Բոբ Դիլանը խիստ տպավորվել է երգից։ Նա Քեշի վոկալը կոչել է «Ձայն Երկրի կենտրոնից»։

Քավեր տարբերակներ
-----------------

«I Walk the Line» երգի քավեր տարբերակները ձայնագրած կատարողների թվում են քանթրի երաժիշտներ Ուեյլոն Ջենինգզը, Հենք Ուիլյամսը, Ռոդնի Քրոուելը, Էռնեստ Թաբը և Ջորջ Ջոնսը, կոմպոզիտոր Հոագի Քերմայքլը, ջազ երգիչ Դին Մարտինը, ֆրանսիացի դիջեյ Laurent Wolf-ը, երգիչ Բոբբի Դարինը (ծաղրանմանակում), կինոդերասան Լեոնարդ Նիմոյը, երգիչ Բիլլի Ռեյ Սայրուսը Էդ Քինգի և Էլեն Վուդի հետ, քանթրի կատարողներ Քրեյգ ՈՒեյն Բոյդը, Live ռոք խումբը։ Երգը կատարել է նաև դերասան Հոակին Ֆենիքսը, որը կատարել է Ջոննի Քեշի դերը «I Walk the Line». ֆիլմում։

Հիթ-շքերթներ
------------

| Հիթ-շքերթ (1957) | Ամենաբարձրհորիզոնական |
| --- | --- |
| Ամերիկայի Միացյալ Նահանգներ Billboard Hot Country Singles | 1 |
| Ամերիկայի Միացյալ Նահանգներ Billboard Hot 100 | 17 |

Laurent Wolf-ի քավեր տարբերակ
-----------------------------

Ֆրանսիացի դիջեյ Laurent Wolf-ի քավեր տարբերակը թողարկվել է 2009 թվականի օգոստոսին «**I Walk the Line Remix**» վերնագրով։

### Երգացանկ

| 
Компакт-диск |
| --- |
| # | Անվանում | Տևողություն |
| 1. | «Walk the Line» (Radio Edit Version) | 3:28 |
| 2. | «Walk the Line» (Club Version) | 6:59 |
| 3. | «No Stress» (Zen @ Acoustic) | 7:35 |
| 4. | «Colombia»   | 5:06 |

### Հիթ-շքերթներ

| Հիթ-շքերթ (2008-2009) | Ամենաբարձրհորիզոնական |
| --- | --- |
| Բելգիա Ultratop Flanders | 18 |
| Բելգիա Ultratop Wallonia | 23 |
| Ֆրանսիա SNEP | 8 |
| Նիդերլանդներ Mega Single Top 100 | 83 |
|

Ծանոթագրություններ
------------------

1. 1 2 3 4  ISWC-Net
2. ↑  "The RS 500 Greatest Songs of All Time" (in անգլերեն). RollingStone.com. Արխիվացված է the original 2007 թ․ հոկտեմբերի 1-ին. Retrieved 2007 թ․ հունիսի 2.
3. ↑  "Rolling Stone: 25 лучших кантри-песен всех времен" (in անգլերեն). Rolling Stone.
4. ↑  "About «I Walk the Line»" (in անգլերեն). Theopenscroll.com.
5. ↑  "Rolling Stone «I Walk the Line»" (in անգլերեն). Rolling Stone. Արխիվացված է the original 2017 թ․ սեպտեմբերի 20-ին. Retrieved 2021 թ․ փետրվարի 10.
6. ↑  *Whitburn, Joel* Hot Country Songs 1944 to 2008. — Record Research, Inc, 2008. — С. 109. — ISBN 0-89820-177-2
7. ↑  "Digital Downloads". *roughtstock.com*. Retrieved 2014 թ․ դեկտեմբերի 27.
8. 1 2  "Johny Cash Awards" (in անգլերեն). Allmusic. Retrieved 2015 թ․ փետրվարի 28.
9. ↑  Ultratop.be — Laurent Wolf — Walk the Line Remix (նիդեր.). Ultratop 50. ULTRATOP & Hung Medien / hitparade.ch.
10. ↑  Ultratop.be — Laurent Wolf — Walk the Line Remix (ֆր.). Ultratop 40. ULTRATOP & Hung Medien / hitparade.ch.
11. ↑  Lescharts.com — Laurent Wolf — Walk the Line Remix (ֆր.). French Singles Chart. Hung Medien.
12. ↑  Dutchcharts.nl — Laurent Wolf — Walk the Line Remix (նիդեր.). Mega Single Top 100. Hung Medien / hitparade.ch.

Արտաքին հղումներ
----------------

* Երգի տեքստը Archived 2019-04-24 at the Wayback Machine. *MetroLyrics* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |